SAGUT A PAGTAENGAN
Ti sagut ket haan laeng a maited nu tiyempo ti paskua, panagkasangay wenno nu adda ti espesyal nga okasyon. Maited daytoy iti ania man nga oras iti naisangsangayan wenno espesyal a tao nga asideg iti pusotayo ta ti sagut isu ti maysa a mangipakita wenno mangiparikna ti ayat ken panangipateg tayo iti tao nga intay sagutan.
Naisayangkat ti “SAGUT A PAGTAENGAN PROGRAM”, maysa a personal a proyekto ti managparabur ken naayat nga ina ti ili tayo, Hon. Wendy Joy D. Buquing. Gapu ta asideg isuna kadagiti marginalized sector isunga napartuat daytoy a programa. Kadwana dagiti kameng ti PULISYA ken MIEMBROS TI KONSEHO BARANGAY a nangitrabaho ken nangipatakder daytoy a pagtaengan.
Naisangsangayan daytoy nga aldaw ta maipaay ti umuna a sagut pagtaengan. Ni GLORY DAWA ti umuna a recipient ti nasao a programa. Isuna ket agnaed ti San Francisco Norte, maysa a balo ken agbibiag nga agmaymaysa ket dagiti appona ti mangmangted iti inaldaw-aldaw nga pagbiagna.
Kadwa ti ina ti ili Hon. Buquing ti Provincial Director ti La Union Police Provincial Office PCOL Jonathan G. Calixto a dimmar-ay iti blessing daytoy naaramid a pagtaengan babaen ken ni Pastor Jurevile Ramos ken Pastora Nieves Sixto.
ilo_Latn ilo_Latn ilo_Latn ilo_Latn ilo_Latn